जेसीबी लगाकर रेत का हो रहा अवैध उत्खनन
जनपद पंचायत बाड़ी के ग्राम देहलवाड़ा में जेसीबी मशीन लगाकर बजरी रेत का अवैध उत्खनन अभी भी जारी है। जिम्मेदारों की उदासीनता के चलते दिन रात अवैध उत्खनन का कारोबार जोरशोर चल रहा है। रोजाना दर्जनों ट्रालियां बजरी रेत ढोकर बांस पिपरिया पंचायत पहुंचा रही है। अधिकारियों से बात करने पर कार्रवाई करने का आश्वासन तो मिल रहा है। पर धरातल पर उसका कोई असर दिखाई नहीं दे रहा है।
ग्राम पंचायत बांस पिपरिया के अंतर्गत आने वाले ग्राम कोठरी, बेरखेड़ी में मनरेगा के तहत सीमेंट क्रांक्रीट सड़कें बनाई जा रही हैं। जिनका बेस बनाने के लिए ग्राम देहलबाड़ा से बजरी रेत का अवैध उत्खनन जारी है। इसके चलते जिन रास्तों पर ट्रैक्टर ट्रालियां गुजर रही है। उनकी हालत खस्ता हो चली है। रास्तों मे बड़े- बड़े गड्ढे हो गए हैं और धूल मिट्टी से ग्रामीण परेशान हैं।
सड़क निर्माण में गोलमाल : जानकारी के अनुसार ग्राम बांस पिपरिया से बेरखेड़ी तक पिछली पंचवर्षीय में ग्राम पंचायत द्वारा जनभागीदारी से बांस पिपरिया से बेरखेड़ी तक सड़क निर्माण किया गया। करीब 11 लाख की राशि से इस सड़क का काम पूरा करने का दावा पंचायत द्वारा किया गया था। लेकिन जांच अधिकारियों ने इसकी गुणवत्ता पर सवालियां निशान लगा दिए जिससे सड़क का मूल्यांकन रुक अटक गया। अब इसी सड़क पर बजरी रेत डालकर खानापूर्ति की जा रही है। जिससे सड़क का मूल्यांकन कागजां में दर्शाकर राशि का भुगतान हो सके।
मामले की जांच कराएंगे
मौके पर संबंधित अधिकारियों के साथ पहुंच कर मामले की जांच की जाएगी। जो अनियमितताएं सामने आएंगी इसके आधार पर रिपोर्ट तैयार की जाएगी। नियमानुसार जो कार्रवाई होगी की जाएगी। राजेंद्र यादव, सीईओ जनपद बाड़ी
मौके पर जाकर करूंगा जांच
दहलबाड़ा में अवैध उत्खनन से संबंधी मामले की सूचना खनिज विभाग के अधिकारियों और हल्का पटवारी को दी गई है। मैं स्वयं ग्राम दे हलवाड़ा में मौके पर जाकर जांच करुंगा । अशोक सेन, तहसीलदार बाड़ी
कई दिनों से गाम में किया जा रहा अवैध खनन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva